Právny účinok podľa medzinárodného práva verejného majú iba pôvodné texty EHK OSN. Status tohto predpisu a dátum nadobudnutia jeho účinnosti je potrebné overiť v poslednom znení dokumentu EHK OSN o statuse TRANS/WP.29/343, ktorý je k dispozícii na internetovej stránke:

http://www.unece.org/trans/main/wp29/wp29wgs/wp29gen/wp29fdocstts.html.

Predpis Európskej hospodárskej komisie Organizácie Spojených národov (EHK OSN) č. 78 – Jednotné ustanovenia pre typové schvaľovanie vozidiel kategórií L1, L2, L3, L4 a L5 z hľadiska brzdenia [2015/145]

Obsahuje platný text vrátane:

korigenda 2 k sérii zmien 03 – dátum nadobudnutia účinnosti: 23. jún 2010

OBSAH

PREDPIS

PRÍLOHY

1. ROZSAH PÔSOBNOSTI

Tento predpis sa vzťahuje na vozidlá kategórie L1, L2, L3, L4 a L5 (1).

Tieto kategórie nezahŕňajú:

2. VYMEDZENIE POJMOV

Na účely tohto predpisu:

„Brzdový systém“ je kombinácia častí pozostávajúcich z ovládača, prevodu a brzdy, avšak bez motora, ktorých funkciou je postupne znižovať rýchlosť pohybujúceho sa vozidla až do zastavenia a udržiavať ho v tomto stave.

Pre vozidlá kategórie L4 : systém prevádzkovej brzdy, kde sú brzdy aspoň na prednom a na zadnom kolese ovládané pôsobením jedného ovládača. (Ak je zadné koleso a koleso na postrannom vozíku brzdené tým istým brzdovým systémom, považuje sa to za zadnú brzdu).

„Ovládač“ je komponent priamo ovládaný vodičom a určený na dodávku alebo reguláciu energie do prevodu, ktorá je potrebná na brzdenie vozidla.

c)

„Ľahko zaťažené vozidlo“ je vozidlo s hmotnosťou v pohotovostnom stave plus 15 kg skúšobného zariadenia alebo stav zaťaženia podľa toho, ktorá hodnota je menšia. V prípade skúšok ABS na povrchu s nízkym trením (príloha 3, body 9.4 až 9.7) sa hmotnosť skúšobného vybavenia zvyšuje na 30 kg, aby sa zohľadnili výsuvné podpery.

„Brzdná dráha“ je vzdialenosť prejdená vozidlom z bodu, v ktorom vodič začne pôsobiť na ovládač brzdy do bodu, v ktorom sa vozidlo úplne zastaví. Pre skúšky, pri ktorých je stanovené súčasné použitie dvoch ovládačov, sa brzdná vzdialenosť počíta od bodu, v ktorom sa použil prvý ovládač.

c)

3. ŽIADOSŤ O TYPOVÉ SCHVÁLENIE

3.1. Žiadosť o typové schválenie typu vozidla z hľadiska brzdenia predloží výrobca vozidla alebo jeho riadne poverený zástupca.

3.2. Musia k nej byť priložené ďalej uvedené trojmo vyhotovené dokumenty s nasledujúcimi podrobnosťami:

3.3. Vozidlo predstavujúce typ vozidla, ktorý sa má schváliť, sa predloží technickej službe zodpovednej za vykonanie schvaľovacích skúšok.

4. TYPOVÉ SCHVÁLENIE

4.1. Ak typ vozidla predložený na schválenie v zmysle tohto predpisu spĺňa požiadavky uvedené v bodoch 5 a 6, udelí sa tomuto typu vozidla typové schválenie.

4.2. Každému schválenému typu sa pridelí číslo typového schválenia. Jeho prvé dve číslice (v súčasnosti 03, čo zodpovedá sérii zmien 03) označujú sériu zmien predpisu platnú v čase vydania schválenia, ktorá zahŕňa najnovšie dôležité technické zmeny. Tá istá zmluvná strana nesmie udeliť to isté číslo tomu istému typu vozidla vybaveného iným typom brzdového zariadenia alebo inému typu vozidla.

4.3. Oznámenie o schválení, zamietnutí, rozšírení alebo odobratí typového schválenia alebo o definitívnom zastavení výroby typu vozidla podľa tohto predpisu sa oznámi stranám dohody, ktoré tento predpis uplatňujú, prostredníctvom formulára zhodného so vzorom uvedeným v prílohe 1 k tomuto predpisu.

4.4. Na každé vozidlo, ktoré zodpovedá typu vozidla schválenému podľa tohto predpisu sa na viditeľnom a ľahko prístupnom mieste stanovenom vo formulári typového schválenia pripevní medzinárodná značka typového schválenia, ktorá sa skladá z:

4.5. Ak sa vozidlo zhoduje s typom vozidla schváleným podľa jedného alebo viacerých iných predpisov pripojených k dohode v štáte, ktorý typové schválenie udelil podľa tohto predpisu, nemusí sa opakovať symbol predpísaný v bode 4.4.1; v takom prípade čísla predpisov, čísla typového schválenia a doplnkové symboly všetkých predpisov, podľa ktorých bolo typové schválenie udelené v štáte, ktorý udelil typové schválenie podľa tohto predpisu, sa umiestnia vo vertikálnych stĺpcoch vpravo od symbolu predpísaného v bode 4.4.1.

4.6. Značka typového schválenia musí byť čitateľná a nezmazateľná.

4.7. Značka typového schválenia musí byť umiestnená tesne pri štítku údajov o vozidle pripevnenom výrobcom alebo na ňom.

4.8. Príloha 2 k tomuto predpisu uvádza príklady usporiadaní značiek typového schválenia.

5. ŠPECIFIKÁCIE

5.1. Požiadavky na brzdový systém

5.1.1. Každé vozidlo musí splniť požiadavky skúšok špecifikovaných pre vozidlo danej kategórie a pre príslušné charakteristiky bŕzd vozidla.

5.1.2. Ovládanie systému prevádzkovej brzdy

Vozidlá musia byť usporiadané tak, aby vodič mohol uviesť do činnosti ovládač systému prevádzkovej brzdy zo svojho sedadla v normálnej jazdnej polohe a s oboma rukami na ovládači riadenia.

5.1.3. Ovládanie systému núdzovej brzdy

Vozidlá musia byť usporiadané tak, aby vodič mohol uviesť do činnosti ovládač systému núdzovej brzdy zo svojho sedadla v normálnej jazdnej polohe a s aspoň jednou rukou na ovládači riadenia.

5.1.4. Ovládanie systému parkovacej brzdy

Ak je namontovaný systém parkovacej brzdy, musí udržať vozidlo stojace na svahu so sklonom predpísaným v bode 8.2 prílohy 3.

Systém parkovacej brzdy:

Vozidlá musia byť usporiadané tak, aby vodič mohol uviesť do činnosti ovládač systému parkovacej brzdy zo svojho sedadla v normálnej jazdnej polohe.

5.1.5. Dvojkolesové vozidlá kategórie L1 a L3 musia byť vybavené buď dvoma samostatnými systémami prevádzkovej brzdy alebo deleným systémom prevádzkovej brzdy, s aspoň jednou brzdou pôsobiacou na predné koleso aspoň jednou brzdou pôsobiacou na zadné koleso.

5.1.6. Trojkolesové vozidlá kategórie L4 musia spĺňať požiadavky na brzdový systém stanovené v bode 5.1.5. Brzda pôsobiaca na koleso postranného vozíka sa nevyžaduje, ak vozidlo spĺňa požiadavky na účinnosť predpísané v prílohe 3.

5.1.7. Trojkolesové vozidlá kategórie L2 musia byť vybavené systémom parkovacej brzdy a jedným z nasledujúcich systémov prevádzkovej brzdy:

c)

5.1.8. Vozidlá kategórie L5 musia byť vybavené:

nohou ovládaným systémom prevádzkovej brzdy, ktorý ovláda brzdy na všetkých kolesách a to buď:

5.1.9. V prípade, že sú namontované dva samostatné systémy prevádzkovej brzdy, systémy môžu zdieľať spoločnú brzdu, ak porucha jedného systému nemá vplyv na činnosť druhého systému.

5.1.10. Pre vozidlá, ktoré používajú hydraulickú kvapalinu na prenos brzdnej sily, musí hlavný valec:

c)

5.1.11. Všetky výstražné svietidlá musia byť namontované tak, aby ich vodič videl.

5.1.12. Vozidlá, ktoré majú delený systém prevádzkovej brzdy musia byť vybavené svietidlom vyžarujúcim červené výstražné svetlo, ktoré sa uvedie do činnosti:

Aby bola možná kontrola funkcie, výstražné svietidlo sa zapne aktiváciou zapaľovacieho kľúča a vypne po dokončení kontroly. Výstražné svietidlo ostáva svietiť počas existencie poruchy vždy, keď je kľúč zapaľovania v polohe „zapnuté“.

5.1.13. Vozidlá so systémom ABS musia byť vybavené svietidlom vyžarujúcim žlté výstražné svetlo. Svietidlo sa aktivuje vždy, keď nastane porucha ovplyvňujúca generovanie alebo prenos signálov vo vozidlovom systéme ABS.

Aby bola možná kontrola funkcie, výstražné svietidlo sa zapne aktiváciou zapaľovacieho kľúča a vypne po dokončení kontroly.

Výstražné svietidlo ostáva svietiť počas existencie poruchy vždy, keď je kľúč zapaľovania v polohe „zapnuté“.

5.2. Životnosť

5.2.1. Opotrebenie bŕzd sa kompenzuje pomocou systému automatického alebo ručného nastavenia.

5.2.2. Hrúbka trecieho materiálu má byť viditeľná buď bez demontáže alebo, keď nie je trecí materiál viditeľný, opotrebenie sa posúdi pomocou zariadenia určeného na tento účel.

5.2.3. Počas všetkých skúšok podľa tohto predpisu a po ich dokončení sa trecí materiál nesmie oddeliť a nesmie nastať únik brzdovej kvapaliny.

5.3. Meranie dynamickej účinnosti

Metóda použitá na meranie účinnosti je stanovená v príslušných skúškach v prílohe 3. Sú tri spôsoby, ktorými sa môže merať účinnosť systému prevádzkovej brzdy:

Vs

Ss = 0,1 · Vs + (Sa – 0,1 · Va) · Vs2/Va2

5.4. Materiály obloženia bŕzd:

Brzdové obloženia nesmú obsahovať azbest.

6. SKÚŠKY

Brzdové skúšky (skúšobné podmienky a postupy), ktorým musia byť podrobené vozidlá predložené na typové schválenie, rovnako ako požadované brzdné účinky sú predpísané v prílohe 3 k tomuto predpisu.

7. MODIFIKÁCIE TYPU VOZIDLA ALEBO BRZDOVÉHO SYSTÉMU A ROZŠÍRENIE TYPOVÉHO SCHVÁLENIA

7.1. Každá modifikácia typu vozidla alebo jeho brzdového systému sa oznámi správnemu orgánu, ktorý tento typ vozidla schválil. Tento orgán môže potom buď:

7.2. Potvrdenie alebo zamietnutie schválenia s uvedením zmien sa stranám dohody, ktoré uplatňujú tento predpis, oznámi podľa postupu stanoveného v bode 4.3.

7.3. Príslušný orgán vydávajúci rozšírenie typového schválenia, pridelí každému oznamovaciemu formuláru, vypracovanému pre také rozšírenie, sériové číslo.

8. ZHODA VÝROBY

8.1. Každé vozidlo schválené podľa tohto predpisu musí byť vyrobené tak, aby zodpovedalo typu schválenému na základe splnenia požiadaviek stanovených v bode 5.

8.2. Na overenie splnenia požiadaviek bodu 8.1 sa vykonajú príslušné kontroly výroby.

8.3. Držiteľ typového schválenia musí najmä:

zabezpečiť, aby údaje výsledkov skúšky boli zaznamenané a aby priložené dokumenty boli k dispozícii po dobu stanovenú po dohode so správnym orgánom;

8.4. Príslušný orgán, ktorý typové schválenie udelil, môže kedykoľvek overiť metódy kontroly zhody používané v každom výrobnom závode.

8.4.1. Pri každej inšpekcii sa kontrolujúcemu inšpektorovi predložia skúšobné knihy a záznamy o výrobe.

8.4.2. Inšpektor môže náhodne odobrať vzorky, ktoré sa budú skúšať v laboratóriu výrobcu. Minimálny počet vzoriek sa môže určiť podľa výsledkov vlastného overenia výrobcu.

8.4.3. Ak sa kvalitatívna úroveň ukazuje ako neuspokojivá alebo v prípade, že sa zdá potrebné preveriť platnosť skúšok, ktoré boli vykonané na základe bodu 8.4.2, vyberie inšpektor vzorky, ktoré sa zašlú technickej službe, ktorá vykonala schvaľovacie skúšky pre daný typ.

8.4.4. Príslušný orgán môže vykonať ktorúkoľvek zo skúšok predpísaných v tomto predpise.

8.4.5. Normálna frekvencia inšpekcií schválených príslušným orgánom je raz za dva roky. V prípade, že sa zaznamenajú negatívne výsledky počas týchto kontrol, príslušný orgán čo možno najskôr zabezpečí prijatie všetkých nevyhnutných opatrení na obnovenie zhody výroby.

9. PRECHODNÉ USTANOVENIA

9.1. Od oficiálneho dátumu nadobudnutia účinnosti série zmien 03 tohto predpisu, nesmie žiadna zmluvná strana uplatňujúca tento predpis zamietnuť žiadosť o typové schválenie podľa tohto predpisu v znení série zmien 03. Na žiadosť výrobcu môžu zmluvné strany uplatňujúce tento predpis, súhlasiť s uplatňovaním týchto zmien pred oficiálnym dátumom nadobudnutia ich účinnosti.

9.2. Po uplynutí lehoty 24 mesiacov po oficiálnom dátume nadobudnutia účinnosti uvedenom v bode 9.1, zmluvné strany uplatňujúce tento predpis udelia typové schválenia len vtedy, ak typ vozidla spĺňa požiadavky predpisu v znení série zmien 03.

9.3. Schválenia udelené pred uplynutím lehoty 24 mesiacov od oficiálneho nadobudnutia účinnosti prestáva byť platné 48 mesiacov od dátumu nadobudnutia účinnosti uvedeného v bode 9.1, pokiaľ zmluvné strany, ktoré udelili typové schválenie, neoznámia ostatným zmluvným stranám uplatňujúcim tento predpis, že typ schváleného vozidla spĺňa požiadavky tohto predpisu v znení série zmien 03.

9.4. Napriek uvedeným prechodným ustanoveniam nie sú zmluvné strany, ktoré začnú tento predpis uplatňovať s účinnosťou po dátume nadobudnutia účinnosti najnovšej série zmien, povinné uznávať typové schválenia, ktoré boli udelené v súlade s predchádzajúcimi sériami zmien k tomuto predpisu.

10. SANKCIE ZA NEZHODU VÝROBY

10.1. Typové schválenie udelené typu vozidla podľa tohto predpisu môže byť odobraté, ak nie sú splnené požiadavky, uvedené v bode 8.1 alebo ak vozidlo tohto typu nevyhovelo pri kontrolách predpísaných v bode 8.3.

10.2. Ak zmluvná strana dohody, ktorá uplatňuje tento predpis, odoberie typové schválenie, ktoré predtým udelila, bezodkladne to oznamuje ostatným zmluvným stranám, ktoré uplatňujú tento predpis, prostredníctvom kópie schvaľovacieho formulára, na ktorého konci je s veľkými písmenami uvedená poznámka „TYPOVÉ SCHVÁLENIE ODŇATÉ“ spolu s podpisom a dátumom.

11. DEFINITÍVNE ZASTAVENIE VÝROBY

Ak držiteľ typového schválenia úplne zastaví výrobu typu vozidla schváleného podľa tohto predpisu, informuje o tom orgán, ktorý typové schválenie udelil. Po prijatí príslušného oznámenia tento orgán o tom informuje ostatné strany dohody, ktoré uplatňujú tento predpis, prostredníctvom kópie formulára typového schválenia, na ktorého konci je veľkými písmenami uvedená poznámka „VÝROBA ZASTAVENÁ“ spolu s podpisom a dátumom.

12. NÁZVY A ADRESY TECHNICKÝCH SLUŽIEB ZODPOVEDNÝCH ZA VYKONÁVANIE SCHVAĽOVACÍCH SKÚŠOK A NÁZVY A ADRESY SPRÁVNYCH ORGÁNOV

Zmluvné strany dohody, ktoré uplatňujú tento predpis, oznámia sekretariátu Organizácie Spojených národov názvy a adresy technických služieb zodpovedných za vykonávanie schvaľovacích skúšok a názvy a adresy správnych orgánov, ktoré udeľujú typové schválenie a ktorým sa zasielajú formuláre osvedčujúce udelenie, rozšírenie, zamietnutie alebo odňatie typového schválenia vydané v iných krajinách.

(1) Ako je vymedzené v Súhrnnej rezolúcii o konštrukcii vozidiel (R.E.3), dokument ECE/TRANS/WP.29/78/Rev.2/para.2.

(2) Rozlišovacie čísla zmluvných strán dohody z roku 1958 sú uvedené v prílohe 3 ku Konsolidovanej rezolúcii o konštrukcii vozidiel (R.E. 3), dokument ECE/TRANS/WP.29/78/Rev.2/Amend.1.

PRÍLOHA 3

SKÚŠOBNÉ PODMIENKY, POSTUPY A POŽIADAVKY NA ÚČINNOSŤ

1. VŠEOBECNE

1.1. Skúšobné povrchy

1.1.1. Povrch s veľkým trením:

a) použiteľný pre všetky dynamické brzdové skúšky s výnimkou skúšok ABS, pri ktorých je predpísaný povrch s malým trením;

b) skúšobná oblasť je čistá s rovným povrchom a sklonom ≤ 1 %;

c) povrch má menovitý koeficient maximálneho brzdenia (PBC) 0,9, pokiaľ nie je stanovené inak.

1.1.2. Povrch s malým trením:

a) použiteľný pre všetky dynamické brzdové skúšky, pre ktoré je predpísaný povrch s malým trením;

b) skúšobná plocha je čistá, suchá s rovným povrchom a sklonom ≤ 1 %;

c) povrch má PBC ≤ 0,45.

1.1.3. Meranie PBC:

PBC sa meria podľa rozhodnutia schvaľovacieho úradu s použitím buď:

a) referenčnej skúšobnej pneumatiky podľa normy Americkej spoločnosti pre skúšanie a materiály (ASTM) E 1136 – 93 (znovu schválenej v roku 2003) v súlade s metódu ASTM E1337 – 90 (znovu schválenej v roku 2002), pri rýchlosti 40 mph, alebo

b) metódy uvedenej v doplnku k tejto prílohe.

1.1.4. Skúšky systému parkovacej brzdy:

Stanovený sklon skúšobného miesta má čistý a suchý povrch, ktorý sa nedeformuje pod váhou vozidla.

1.1.5. Šírka skúšobného pruhu

Pre dvojkolesové vozidlá (vozidlá kategórie L1 a L3) je šírka pruhu 2,5 m.

Pre trojkolesové vozidlá (vozidlá kategórie L2, L5 a L4) je šírka pruhu 2,5 m plus šírka vozidla.

1.2. Teplota okolia

Teplota okolia je od 4 °C do 45 °C.

1.3. Rýchlosť vetra

Rýchlosť vetra nie je väčšia než 5 m/s.

1.4. Odchýlka skúšobnej rýchlosti

Odchýlka skúšobnej rýchlosti je ± 5 km/h.

V prípade skutočnej skúšobnej rýchlosti. ktorá sa odchyľuje od stanovenej skúšobnej rýchlosti, sa skutočná skúšobná rýchlosť koriguje pomocou vzorca uvedeného v bode 5.3.2. tohto predpisu.

1.5. Automatický prevod

Vozidlá s automatickým prevodom sa musia podrobiť všetkým skúškam bez ohľadu na to, či si skúšky vyžadujú „motor zapojený“ alebo „motor odpojený“.

Ak má automatický prevod neutrálnu polohu, táto poloha sa zvolí pre skúšky, pre ktoré je určený „motor odpojený“.

1.6. Poloha vozidla a blokovanie kolies:

a) vozidlo sa umiestni v strede skúšobného pruhu na začiatku každého brzdenia;

b) brzdenia sa vykonajú bez toho, aby kolesá vozidla prešli mimo príslušný skúšobný pruh a bez blokovania kolies.

1.7. Postupnosť skúšky

Poradie skúšky Bod 1. Skúška so suchou brzdou – aktivovaný jeden ovládač brzdy 3. 2. Suché brzdenie – aktivované všetky ovládače brzdy 4. 3. Vysoká rýchlosť 5. 4. Mokrá brzda 6. 5. Oslabenie brzdného účinku vplyvom tepla (1) 7. 6. Ak je namontované: 6.1. ovládanie systému parkovacej brzdy 8. 6.2. ABS 9. 6.3. čiastková porucha, pre delené systémy prevádzkovej brzdy 10. 6.4. skúška s poruchou brzdového systému s posilňovačom 11.

2. PRÍPRAVA

2.1. Voľnobežné otáčky motora

Voľnobežné otáčky motora sa nastavia podľa špecifikácií výrobcu.

2.2. Tlak pneumatík

Pneumatiky sú nahustené podľa špecifikácií výrobcu na zaťaženie vozidla stanovené pre skúšku.

2.3. Body a smer použitia ovládača

Pri ručnej páke ovládača pôsobí vstupná sila (F) na povrch prednej časti páky ovládača kolmo na os bodu otáčania páky a jej najkrajnejší bod v rovine, pozdĺž ktorej sa páka ovládača otáča (pozri obrázok nižšie).

Vstupná sila pôsobí na bod umiestnený 50 mm od najkrajnejšieho bodu páky ovládača, merané pozdĺž osi medzi osou bodu otáčania páky a jej najkrajnejším bodom.

Pri nožnom pedále ovládača pôsobí vstupná sila v pravých uhloch na stred pedálu ovládača.

2.4. Meranie teploty brzdy

Podľa schvaľovacieho úradu sa teplota brzdy meria v približnom strede brzdnej dráhy kotúča alebo bubna použitím:

a) trecieho termočlánku, ktorý sa dotýka povrchu kotúča alebo bubna, alebo

b) termočlánku, ktorý je vsadený do trecieho materiálu.

2.5. Postup obrusovania

Brzdy vozidla sa pred hodnotením účinku musia obrúsiť. Tento postup môže vykonať výrobca:

a) vozidlo ľahko zaťažené;

b) motor odpojený;

c) skúšobná rýchlosť: i) počiatočná rýchlosť: 50 km/h alebo 0,8 Vmax podľa toho, ktorá je nižšia; ii) konečná rýchlosť = 5 až 10 km/h;

d) použitie brzdy: každý ovládač systému prevádzkovej brzdy sa uvedie do činnosti oddelene;

e) spomalenie vozidla: i) len jeden predný brzdový systém: 3,0 – 3,5 m/s2 pre vozidlá kategórie L3 a L4; 1,5 – 2,0 m/s2 pre vozidlá kategórie L1 a L2; ii) len jeden zadný brzdový systém: 1,5 – 2,0 m/s2; iii) CBS alebo delený systém prevádzkovej brzdy: 3,5 – 4,0 m/s2;

f) počet spomalení: 100 na každý brzdový systém;

g) počiatočná teplota brzdy pred každým jej použitím: ≤ 100 °C;

h) pri prvom zabrzdení vozidlo zrýchli na počiatočnú rýchlosť a potom sa použije ovládač brzdy za stanovených podmienok, až kým sa nedosiahne konečná rýchlosť. Potom sa znovu zrýchli na počiatočnú rýchlosť a táto rýchlosť sa udržiava až kým teplota brzdy neklesne na stanovenú počiatočnú hodnotu. Keď sú tieto podmienky splnené, znovu sa použije brzda podľa špecifikácie. Tento postup sa opakuje pre daný počet stanovených spomalení. Po obrúsení sa brzdy nastavia v súlade s odporúčaniami výrobcu.

3. SKÚŠKA SO SUCHOU BRZDOU – AKTIVOVANÝ JEDEN OVLÁDAČ BRZDY

3.1. Stav vozidla:

a) skúška sa vzťahuje na všetky kategórie vozidiel;

b) zaťažené: pre vozidlá vybavené CBS a delenými systémami prevádzkovej brzdy: vozidlo sa skúša v stave zaťaženia a aj v stave ľahkého zaťaženia;

c) motor odpojený.

3.2. Skúšobné podmienky a postup:

a) počiatočná teplota brzdy: ≥ 55 °C a ≤ 100 °C;

b) skúšobná rýchlosť: i) pre vozidlá kategórie L1 a L2: 40 km/h alebo 0,9 Vmax podľa toho, ktorá je nižšia; ii) pre vozidlá kategórie L3, L5 a L4: 60 km/h alebo 0,9 Vmax podľa toho, ktorá je nižšia;

c) použitie brzdy: každý ovládač systému prevádzkovej brzdy sa uvedie do činnosti oddelene;

d) ovládacia sila brzdy: i) : ručný ovládač : ≤ 200 N; ii) : nožný ovládač : ≤ 350 N pre vozidlá kategórie L1, L2, L3 a L4; ≤ 500 N pre vozidlá kategórie L5;

e) počet zabrzdení: až kým vozidlo nesplní požiadavky na brzdný účinok, ale maximálne 6 zabrzdení;

f) pri každom zabrzdení vozidlo zrýchli na skúšobnú rýchlosť a potom sa uvedie do činnosti ovládač brzdy za podmienok stanovených v tomto bode.

3.3. Požiadavky na brzdný účinok

Keď sa brzdy skúšajú v súlade so skúšobným postupom stanoveným v bode 3.2., brzdná dráha musí byť taká, ako je uvedené v stĺpci 2 alebo MFDD musí byť také, ako je uvedené v stĺpci 3 nasledujúcej tabuľky:

Stĺpec 1 Stĺpec 2 Stĺpec 3 Kategória vozidla BRZDNÁ DRAHA (S) (kde V je stanovená skúšobná rýchlosť v km/h a S je požadovaná brzdná dráha v metroch) MFDD Jeden brzdový systém, len brzdenie predného kolesa, resp. kolies: L1 S ≤ 0,1 V + 0,0111 V2 ≥ 3,4 m/s2 L2 S ≤ 0,1 V + 0,0143 V2 ≥ 2,7 m/s2 L3 S ≤ 0,1 V + 0,0087 V2 ≥ 4,4 m/s2 L5 neuplatňuje sa neuplatňuje sa L4 S ≤ 0,1 V + 0,0105 V2 ≥ 3,6 m/s2 Jeden brzdový systém, len brzdenie zadného kolesa, resp. kolies: L1 S ≤ 0,1 V + 0,0143 V2 ≥ 2,7 m/s2 L2 S ≤ 0,1 V + 0,0143 V2 ≥ 2,7 m/s2 L3 S ≤ 0,1 V + 0,0133 V2 ≥ 2,9 m/s2 L5 neuplatňuje sa neuplatňuje sa L4 S ≤ 0,1 V + 0,0105 V2 ≥ 3,6 m/s2 Pre vozidlá vybavené CBS a delenými systémami prevádzkovej brzdy: vozidlo sa skúša v stave zaťaženia a aj v stave ľahkého zaťaženia: L1 a L2 S ≤ 0,1 V + 0,0087 V2 ≥ 4,4 m/s2 L3 S ≤ 0,1 V + 0,0076 V2 ≥ 5,1 m/s2 L5 S ≤ 0,1 V + 0,0077 V2 ≥ 5,0 m/s2 L4 S ≤ 0,1 V + 0,0071 V2 ≥ 5,4 m/s2 Vozidlá s CBS – systémy núdzovej brzdy: všetky S ≤ 0,1 V + 0,0154 V2 ≥ 2,5 m/s2

4. SKÚŠKA SO SUCHOU BRZDOU – AKTIVOVANÉ VŠETKY OVLÁDAČE BRZDY

4.1. Stav vozidla:

a) Skúška sa uplatní na vozidlá kategórie L3, L5 a L4;

b) ľahko zaťažené;

c) motor odpojený;

4.2. Skúšobné podmienky a postup:

a) počiatočná teplota brzdy: ≥ 55 °C a ≤ 100 °C;

b) skúšobná rýchlosť: 100 km/h alebo 0,9 Vmax podľa toho, ktorá je nižšia;

c) použitie brzdy: Súčasné aktivovanie oboch ovládačov systémov prevádzkovej brzdy, ak je nimi vozidlo vybavené, alebo jedného ovládača systému prevádzkovej brzdy v prípade systému prevádzkovej brzdy, ktorý pôsobí na všetky kolesá.

d) ovládacia sila brzdy: ručný ovládač : ≤ 250 N; nožný ovládač : ≤ 400 N pre vozidlá kategórie L3 a L4; ≤ 500 N pre vozidlá kategórie L5;

e) počet zabrzdení: až kým vozidlo nesplní požiadavky na brzdný účinok, ale maximálne 6 zabrzdení;

f) pri každom zabrzdení vozidlo zrýchli na skúšobnú rýchlosť a potom sa uvedie do činnosti ovládač brzdy za podmienok stanovených v tomto bode.

4.3. Požiadavky na brzdný účinok

Keď sa brzdy skúšajú v súlade so skúšobným postupom stanoveným v bode 4.2, brzdná dráha (S) musí byť S ≤ 0,0060 V2 (kde V je požadovaná skúšobná rýchlosť v km/h a S je brzdná dráha v metroch).

5. SKÚŠKA PRI VYSOKEJ RÝCHLOSTI

5.1. Stav vozidla:

a) skúška sa uplatní na vozidlá kategórie L3, L5 a L4;

b) skúška sa nevyžaduje pre vozidlá s Vmax ≤ 125 km/h;

c) ľahko zaťažené;

d) motor odpojený so zaradeným najvyšším prevodovým stupňom.

5.2. Skúšobné podmienky a postup:

a) počiatočná teplota brzdy: ≥ 55 °C a ≤ 100 °C;

b) skúšobná rýchlosť : 0,8 Vmax pre vozidlá s Vmax > 125 km/h a < 200 km/h; 160 km/h pre vozidlá s Vmax ≥ 200 km/h;

c) použitie brzdy: Súčasné aktivovanie oboch ovládačov systémov prevádzkovej brzdy, ak je nimi vozidlo vybavené, alebo jedného ovládača systému prevádzkovej brzdy v prípade systému prevádzkovej brzdy, ktorý pôsobí na všetky kolesá.

d) ovládacia sila brzdy: ručný ovládač : ≤ 200 N; nožný ovládač : ≤ 350 N pre vozidlá kategórie L3 a L4; ≤ 500 N pre vozidlá kategórie L5;

e) počet zabrzdení: až kým vozidlo nesplní požiadavky na brzdný účinok, ale maximálne 6 zabrzdení;

f) pri každom zabrzdení vozidlo zrýchli na skúšobnú rýchlosť a potom sa uvedie do činnosti ovládač, resp. ovládače brzdy za podmienok stanovených v tomto bode.

5.3. Požiadavky na brzdný účinok:

keď sa brzdy skúšajú v súlade so skúšobným postupom stanoveným v bode 5.2:

a) brzdná dráha (S) musí byť S ≤ 0,1 V + 0,0067 V2 (kde V je stanovená skúšobná rýchlosť v km/h a S je požadovaná brzdná dráha v metroch), alebo

b) MFDD je > 5,8 m/s2.

6. SKÚŠKA S MOKRÝMI BRZDAMI

6.1. Všeobecne:

a) skúška sa skladá z dvoch častí, ktoré sa vykonajú postupne pre každý brzdový systém: i) základná skúška založená na skúške brzdenia so suchou brzdou – aktivovaný jeden ovládač brzdy (bod 3. tejto prílohy); ii) jedno zabrzdenie s mokrou brzdou použitím rovnakých parametrov ako v bode i), ale s brzdou, resp. brzdami, ktoré sa nepretržite striekajú vodou, pričom sa skúška vykonáva v poradí určenom na meranie účinku bŕzd v mokrom stave;

b) skúška sa nemôže použiť na systém parkovacej brzdy, pokiaľ nie je núdzovou brzdou;

c) bubnové brzdy alebo úplne uzavreté kotúčové brzdy sa nemusia podrobiť tejto skúške, pokiaľ nie sú vybavené vetracími otvormi alebo otvorenými inšpekčnými otvormi;

d) táto skúška vyžaduje aby bolo vozidlo vybavené prístrojmi, ktoré umožňujú nepretržité zaznamenávanie sily ovládača brzdy a spomalenia vozidla. Meranie MFDD a brzdnej dráhy nie je v tomto prípade vhodné.

6.2. Stav vozidla:

a) skúška sa vzťahuje na všetky kategórie vozidiel;

b) zaťažené: pre vozidlá vybavené CBS a delenými systémami prevádzkovej brzdy: vozidlo sa skúša v stave zaťaženia a aj v stave ľahkého zaťaženia;

c) motor odpojený;

d) každá brzda je vybavená zariadením na striekanie vody: i) kotúčové brzdy: náčrt zariadenia na striekanie vody: Rozmery v milimetroch Zariadenie na striekanie vody sa namontuje takto: a) voda strieka na každú brzdu prietokom 15 litrov/hod. Voda je rovnomerne rozložená na každej strane rotora; b) ak má povrch rotora nejaký kryt, voda sa strieka pod uhlom 45° pred krytom; c) ak nie je možné umiestniť postrekovač v polohe uvedenej na vyššie uvedenom náčrte alebo ak je postrekovač v zákryte s vetracím otvorom brzdy alebo podobne, tryska postrekovača môže byť posunutá o ďalších maximálne 90° od okraja brzdového klátika, pričom má rovnaký polomer; ii) bubnové brzdy s vetracími otvormi alebo otvorenými otvormi na kontrolné účely: Zariadenie na striekanie vody sa inštaluje takto: a) voda strieka rovnomerne na obe strany bubnovej brzdy (na pevnú konzolu brzdy a na otáčajúci sa bubon) prietokom 15 litrov/hod.; b) dýzy postrekovača sú umiestnené v dvoch tretinách vzdialenosti od vonkajšieho obvodu otáčajúceho sa bubna smerom k stredu náboja kolesa; c) dýza je umiestnená viac > 15° od okraja akéhokoľvek otvoru v konzole bubna.

6.3. Základná skúška

6.3.1. Skúšobné podmienky a postup:

a) skúška uvedená v bode 3 tejto prílohy (skúška zabrzdením so suchými brzdami – aktivovaný jeden ovládač brzdy) sa vykoná s každým brzdovým systémom, ale s ovládacou silou brzdy, ktorá vyústi do spomalenia vozidla 2,5 až 3,0 m/s2, pričom je stanovené nasledovné: i) priemerná ovládacia sila brzdy meraná pri jazde vozidla rýchlosťou rovnajúcou sa 80 % až 10 % stanovenej skúšobnej rýchlosti; ii) priemerné spomalenie vozidla v časovom úseku 0,5 až 1 sekunda od okamihu aktivovania ovládača brzdy; iii) maximálne spomalenie vozidla počas úplného zabrzdenia, ale bez záverečnej 0,5 sekundy;

b) vykonajú sa 3 základné zabrzdenia a spriemerujú sa hodnoty získané v bodoch i), ii) a iii).

6.4. Zabrzdenie s mokrými brzdami

6.4.1. Skúšobné podmienky a postup:

a) vozidlo sa pohybuje skúšobnou rýchlosťou použitou v základnej skúške uvedenej v bode 6.3, so zariadením na striekanie vody pracujúcim na brzde, resp. brzdách, ktoré sa skúšajú bez použitia brzdového systému;

b) po prejdení vzdialenosti ≥ 500 m sa použije priemerná ovládacia sila brzdy stanovená v základnej skúške pre skúšaný brzdový systém;

c) meria sa priemerné spomalenie vozidla v čase od 0,5 do 1,0 sekundy od okamihu aktivácie ovládača brzdy;

d) meria sa maximálne spomalenie vozidla počas úplného zabrzdenia, ale bez záverečnej 0,5 sekundy.

6.5. Požiadavky na brzdný účinok

Keď sa brzdy skúšajú v súlade s postupom skúšky stanoveným v bode 6.4.1, účinok spomalenia mokrej brzdy musí byť takýto:

a) hodnota nameraná v bode 6.4.1 c) predstavuje ≥ 60 % priemerných hodnôt spomalenia zaznamenaných v základnej skúške v bode 6.3.1 a) ii), t. j. v čase od 0,5 do 1 sekundy od okamihu použitia ovládača brzdy, ako aj

b) hodnota nameraná v bode 6.4.1 d) predstavuje ≤ 120 % priemerných hodnôt spomalenia zaznamenaných v základnej skúške v bode 6.3.1 a) iii), t. j. počas úplného zabrzdenia, ale bez záverečných 0,5 sekundy.

7. SKÚŠKA ZOSLABOVANIA ÚČINKU VPLYVOM TEPLA

7.1. Všeobecne:

a) skúška sa skladá z troch častí, ktoré sa postupne vykonajú pre každý brzdový systém: i) základná skúška založená na skúške brzdenia so suchou brzdou – aktivovaný jeden ovládač brzdy (bod 3 tejto prílohy); ii) proces zahrievania, ktorý sa skladá zo série opakovaných zabrzdení, aby sa brzda, resp. brzdy zahriali; iii) zabrzdenie zahriatou brzdou v skúške s brzdením za sucha – aktivovaný jeden ovládač brzdy (bod 3 tejto prílohy), na meranie brzdného účinku po procese zahrievania;

b) skúška sa vzťahuje na vozidlá kategórie L3, L5 a L4;

c) skúška sa nevzťahuje na systémy parkovacej brzdy a systémy núdzovej brzdy;

d) všetky zabrzdenia sa vykonajú so zaťaženým vozidlom;

e) postup zahrievania vyžaduje, aby bolo vozidlo vybavené prístrojmi, ktoré umožňujú nepretržité zaznamenávanie ovládacej sily brzdy a spomalenia vozidla. Meranie MFDD a brzdnej dráhy nie je vhodné pre postup zahrievania. Základná skúška a brzdenie so zahriatou brzdou si vyžadujú meranie buď MFDD alebo brzdnej dráhy.

7.2. Základná skúška

7.2.1. Stav vozidla:

motor odpojený;

7.2.2. Skúšobné podmienky a postup:

a) počiatočná teplota brzdy: ≥ 55 °C a ≤ 100 °C;

b) skúšobná rýchlosť: 60 km/h alebo 0,9 Vmax podľa toho, ktorá je nižšia;

c) použitie brzdy: každý ovládač systému prevádzkovej brzdy sa uvedie do činnosti oddelene;

d) ovládacia sila brzdy: ručný ovládač : ≤ 200 N; nožný ovládač : ≤ 350 N pre vozidlá kategórie L3 a L4; ≤ 500 N pre vozidlá kategórie L5;

e) Vozidlo zrýchli na skúšobnú rýchlosť, aktivuje sa ovládač brzdy za stanovených podmienok a zaznamená sa ovládacia sila potrebná na dosiahnutie brzdného účinku vozidla, stanovená v tabuľke v bode 3.3 tejto prílohy.

7.3. Postup zahrievania

7.3.1. Stav vozidla:

Motor a prevod:

i) zo stanovenej skúšobnej rýchlosti na 50 % stanovenej skúšobnej rýchlosti: motor zapojený s najvyšším prevodovým stupňom zvoleným tak, aby otáčky motora zostali nad výrobcom stanovenými voľnobežnými otáčkami;

ii) z 50 % stanovenej skúšobnej rýchlosti až do zastavenia: motor odpojený.

7.3.2. Skúšobné podmienky a postup:

a) Počiatočná teplota brzdy len pred prvým zabrzdením: ≥ 55 °C a ≤ 100 °C;

b) skúšobná rýchlosť: jeden brzdový systém, len brzdenie predného kolesa: 100 km/h alebo 0,7 Vmax podľa toho, ktorá je nižšia; jeden brzdový systém, len brzdenie zadného kolesa: 80 km/h alebo 0,7 Vmax podľa toho, ktorá je nižšia; CBS alebo delený systém prevádzkovej brzdy: 100 km/h alebo 0,7 Vmax podľa toho, ktorá je nižšia;

c) použitie brzdy: každý ovládač systému prevádzkovej brzdy sa uvedie do činnosti oddelene;

d) ovládacia sila brzdy: i) pre prvé zabrzdenie: konštantná ovládacie sila, ktorej výsledkom je miera spomalenia vozidla 3,0 – 3,5 m/s2 pričom vozidlo spomalí na 80 % až 10 % stanovenej rýchlosti; ak vozidlo nemôže dosiahnuť stanovenú mieru spomalenia vozidla, toto zabrzdenie sa vykoná tak, aby boli splnené požiadavky na spomalenie uvedené v tabuľke v bode 3.3 tejto prílohy; ii) pre zostávajúce zabrzdenia: a) rovnaká ovládacia sila brzdy, aká sa použila pri prvom zabrzdení; b) počet zabrzdení: 10; c) interval medzi zabrzdeniami: 1 000 m;

e) zabrzdí sa podľa podmienok stanovených v tomto bode a potom sa hneď maximálne zrýchli tak, aby sa dosiahla stanovená rýchlosť a táto rýchlosť sa udržiava až do nasledujúceho zabrzdenia.

7.4. Brzdenie so zahriatou brzdou

7.4.1. Skúšobné podmienky a postup:

vykoná sa jedno zabrzdenie podľa podmienok použitých v základnej skúške (bod 7.2) pre brzdový systém, ktorý bol zahriaty počas postupu v súlade s bodom 7.3. Toto zabrzdenie sa vykoná do jednej minúty po dokončení postupu stanoveného v bode 7.3, použitím ovládacej sily brzdy menšej alebo rovnej sile použitej počas skúšky stanovenej v bode 7.2.

7.5. Požiadavky na brzdný účinok

Keď sa brzdy skúšajú v súlade s postupom skúšky stanoveným v bode 7.4.1:

a) brzdná dráha: S2 ≤ 1,67 S1 – 0,67 × 0,1 V kde: S1 = korigovaná brzdná dráha v metroch dosiahnutá v základnej skúške stanovenej v bode 7.2. S2 = korigovaná brzdná dráha v metroch dosiahnutá pri zabrzdení so zahriatymi brzdami stanovenom v bode 7.4.1. V = stanovená skúšobná rýchlosť v km/h, alebo

b) MFDD ≥ 60 % MFDD zaznamenaného v skúške stanovenej v bode 7.2.

8. SYSTÉM PARKOVACEJ BRZDY – PRE VOZIDLÁ VYBAVENÉ PARKOVACÍMI BRZDAMI

8.1. Stav vozidla:

a) skúška sa vzťahuje na vozidlá kategórie L2, L5 a L4;

b) zaťažené;

c) motor odpojený.

8.2. Skúšobné podmienky a postup:

a) počiatočná teplota brzdy: ≤ 100 °C;

b) sklon povrchu skúšobnej dráhy = 18 %;

c) ovládacia sila brzdy: ručný ovládač : ≤ 400 N; nožný ovládač : ≤ 500 N;

d) v prvej časti skúšky vozidlo parkuje na skúšobnom povrchu čelom v smere stúpania pomocou systému parkovacej brzdy a za podmienok stanovených v tomto bode. Ak vozidlo ostane stáť, začína meranie skúšobnej periódy;

e) po dokončení skúšky s vozidlom stojacim čelom v smere stúpania, sa opakuje rovnaký skúšobný postup s vozidlom stojacim čelom v smere klesania.

8.3. Požiadavky na brzdný účinok:

Keď sa brzdy skúšajú v súlade s postupom skúšky stanoveným v bode 8.2, systém parkovacej brzdy musí 5 minút udržať vozidlo stojace v smere stúpania aj v smere klesania.

9. SKÚŠKY ABS

9.1. Všeobecne:

a) skúšky sa vzťahujú len na ABS inštalované na vozidlách kategórie L1 a L3;

b) skúšky majú potvrdiť účinnosť brzdových systémov vybavených ABS a ich účinok v prípade elektrickej poruchy ABS;

c) „plne cyklický“ znamená, že protiblokovací systém opakovane moduluje brzdnú silu tak, aby zabránil blokovaniu priamo riadených kolies;

d) blokovanie kolesa je povolené, pokiaľ nie je ovplyvnená stabilita vozidla v takej miere, že to od vodiča vyžaduje, aby uvoľnil ovládač, alebo blokovanie kolies nezapríčiní, že koleso prejde mimo skúšobného pruhu.

Série skúšok zahŕňajú nasledujúce jednotlivé skúšky, ktoré sa môžu vykonať v akomkoľvek poradí:

SKÚŠKY ABS BOD a) Zabrzdenie na povrchu s veľkým trením – ako je stanovené v bode 1.1.1. 9.3 b) Zabrzdenie na povrchu s malým trením – ako je stanovené v bode 1.1.2. 9.4 c) Kontroly blokovania kolies na povrchu s veľkým a malým trením. 9.5 d) Kontrola blokovania kolies na prechode z povrchu s veľkým trením na povrch s malým trením. 9.6 e) Kontrola blokovania kolies na prechode z povrchu s malým trením na povrch s veľkým trením. 9.7 f) Zabrzdenie s elektrickou poruchou ABS 9.8

9.2. Stav vozidla:

a) ľahko zaťažené;

b) motor odpojený;

9.3. Zabrzdenie na povrchu s veľkým trením:

9.3.1. Skúšobné podmienky a postup:

a) počiatočná teplota brzdy: ≥ 55 °C a ≤ 100 °C;

b) skúšobná rýchlosť: 60 km/h alebo 0,9 Vmax podľa toho, ktorá je nižšia;

c) použitie brzdy: súčasné aktivovanie oboch ovládačov systémov prevádzkovej brzdy, ak je nimi vozidlo vybavené, alebo jedného ovládača systému prevádzkovej brzdy v prípade systému prevádzkovej brzdy, ktorý pôsobí na všetky kolesá;

d) ovládacia sila brzdy: pôsobiaca sila musí byť taká, aby zabezpečila, že ABS bude plne cyklický v priebehu každého brzdenia až do 10 km/h;

e) ak jedno koleso nie je vybavené ABS, ovládač prevádzkovej brzdy na tomto kolese sa uvedie do činnosti silou menšou než je sila, ktorá spôsobí blokovanie kolesa;

f) počet zabrzdení: až kým vozidlo nesplní požiadavky na brzdný účinok, ale maximálne 6 zabrzdení;

g) pri každom zabrzdení vozidlo zrýchli na skúšobnú rýchlosť a potom sa uvedie do činnosti ovládač brzdy za podmienok stanovených v tomto bode;

9.3.2. Požiadavky na brzdný účinok

Keď sa brzdy skúšajú v súlade so skúšobným postupom stanoveným v bode 9.3.1:

a) brzdná dráha (S) je ≤ 0,0063 V2 (kde V je požadovaná skúšobná rýchlosť v km/h a S je brzdná dráha v metroch) alebo MFDD je ≥ 6,17 m/s2 a

b) nesmie byť blokované žiadne koleso a kolesá vozidlá musia zostať v skúšobnom pruhu.

9.4. Zabrzdenie na povrchu s malým trením

9.4.1. Skúšobné podmienky a postup:

Podľa bodu 9.3.1 no s použitím povrchu s malým trením namiesto povrchu s veľkým trením.

9.4.2. Požiadavky na brzdný účinok

Keď sa brzdy skúšajú v súlade so skúšobným postupom stanoveným v bode 9.4.1:

a) brzdná dráha (S) musí byť ≤ 0,0056 V2/P (kde V je stanovená skúšobná rýchlosť v km/h, P je koeficient maximálneho brzdenia a S je požadovaná brzdná dráha v metroch); alebo MFDD je > 6,87 × P, m/s2, ako aj

b) nesmie byť blokované žiadne koleso a kolesá vozidlá musia zostať v skúšobnom pruhu.

9.5. Kontroly zablokovania kolies na povrchu s veľkým a malým trením:

9.5.1. Skúšobné podmienky a postup:

a) Skúšobné povrchy: i) veľké trenie a ii) malé trenie;

b) počiatočná teplota brzdy: ≥ 55 °C and ≤ 100 °C;

c) skúšobná rýchlosť: i) na povrchu s veľkým trením: 80 km/h alebo 0,8 Vmax podľa toho, ktorá je nižšia; ii) na povrchu s malým trením: 60 km/h alebo 0,8 Vmax podľa toho, ktorá je nižšia;

d) použitie brzdy: i) každý ovládač systému prevádzkovej brzdy sa uvedie do činnosti oddelene; ii) keď je ABS inštalovaný na oboch brzdových systémoch, navyše k i) sa súčasne uvedú do činnosti oba ovládače brzdy;

e) ovládacia sila brzdy: pôsobiaca sila musí byť taká aby zabezpečila, že ABS bude plne cyklický v priebehu každého brzdenia až do 10 km/h;

f) miera použitia brzdy: sila, ktorou sa ovládač brzdy uvedie do činnosti pôsobí 0,2 – 0,5 s;

g) počet zabrzdení: až kým vozidlo nesplní požiadavky na brzdný účinok, ale maximálne 3 zabrzdenia;

h) pri každom zabrzdení vozidlo zrýchli na skúšobnú rýchlosť a potom sa uvedie do činnosti ovládač brzdy za podmienok stanovených v tomto bode.

9.5.2. Požiadavky na brzdný účinok:

Keď sa brzdy skúšajú v súlade so skúšobným postupom stanoveným v bode 9.5.1, nesmie byť blokované žiadne koleso a kolesá vozidlá musia zostať v skúšobnom pruhu.

9.6. Kontrola blokovania kolies – prechod z povrchu s veľkým trením na povrch s malým trením

9.6.1. Skúšobné podmienky a postup:

a) Skúšobné povrchy: Povrch s veľkým trením, za ktorým bezprostredne nasleduje povrch s malým trením;

b) počiatočná teplota brzdy: ≥ 55 °C and ≤ 100 °C;

c) skúšobná rýchlosť: rýchlosť 50 km/h alebo 0,5 Vmax podľa toho, ktorá je nižšia a ktorá sa dosiahne v bode, kde vozidlo prejde z povrchu s veľkým trením na povrch s malým trením;

d) použitie brzdy: i) každý ovládač systému prevádzkovej brzdy sa uvedie do činnosti oddelene; ii) keď je ABS inštalovaný na oboch brzdových systémoch, navyše k i) sa súčasne uvedú do činnosti oba ovládače brzdy;

e) ovládacia sila brzdy: pôsobiaca sila musí byť taká aby zabezpečila, že ABS bude plne cyklický v priebehu každého brzdenia až do 10 km/h;

f) počet zabrzdení: až kým vozidlo nesplní požiadavky na brzdný účinok, ale maximálne 3 zabrzdenia;

g) pri každom zabrzdení vozidlo zrýchli na skúšobnú rýchlosť a potom sa uvedie do činnosti ovládač brzdy, predtým než vozidlo dosiahne miesto prechodu z jedného povrchu trenia na druhý;

9.6.2. Požiadavky na brzdný účinok:

Keď sa brzdy skúšajú v súlade so skúšobným postupom stanoveným v bode 9.6.1, nesmie byť blokované žiadne koleso a kolesá vozidlá musia zostať v skúšobnom pruhu.

9.7. Kontrola blokovania kolies – prechod z povrchu s malým trením na povrch s veľkým trením

9.7.1. Skúšobné podmienky a postup:

a) skúšobné povrchy: povrch s malým trením, za ktorým bezprostredne nasleduje povrch s veľkým trením s PBC ≥ 0,8;

b) počiatočná teplota brzdy: ≥ 55 °C a ≤ 100 °C;

c) skúšobná rýchlosť: rýchlosť 50 km/h alebo 0,5 Vmax podľa toho, ktorá je nižšia a ktorá sa dosiahne v bode, kde vozidlo prejde z povrchu s malým trením na povrch s veľkým trením;

d) použitie brzdy: i) každý ovládač systému prevádzkovej brzdy sa uvedie do činnosti oddelene; ii) keď je ABS inštalovaný na oboch brzdových systémoch, navyše k i) sa súčasne uvedú do činnosti oba ovládače brzdy;

e) ovládacia sila brzdy: pôsobiaca sila musí byť taká aby zabezpečila, že ABS bude plne cyklický v priebehu každého brzdenia až do 10 km/h;

f) počet zabrzdení: až kým vozidlo nesplní požiadavky na brzdný účinok, ale maximálne 3 zabrzdenia;

g) pri každom zabrzdení vozidlo zrýchli na skúšobnú rýchlosť a potom sa uvedie do činnosti ovládač brzdy, predtým než vozidlo dosiahne miesto prechodu z jedného povrchu na druhý;

h) zaznamená sa plynulé spomalenie vozidla;

9.7.2. Požiadavky na brzdný účinok:

a) keď sa brzdy skúšajú v súlade so skúšobným postupom stanoveným v bode 9.7.1, nesmie byť blokované žiadne koleso a kolesá vozidlá musia zostať v skúšobnom pruhu;

b) do 1 sekundy od prechodu zadného kolesa z povrchu s nízkym trením na povrch s veľkým trením sa musí zvýšiť spomalenie vozidla.

9.8. Zabrzdenie s elektrickou poruchou ABS:

9.8.1. Skúšobné podmienky a postup:

so znefunkčneným elektrickým systémom ABS sa vykoná skúška uvedená v bode 3 tejto prílohy, (brzdenie za sucha – aktivovaný jeden ovládač brzdy) za podmienok relevantných pre skúšaný brzdový systém a vozidlo;

9.8.2. Požiadavky na brzdný účinok:

Keď sa brzdy skúšajú v súlade s postupom skúšky stanoveným v bode 9.8.1:

a) systém musí spĺňať požiadavky na oznámenie poruchy uvedené v bode 5.1.13 tohto predpisu a

b) minimálnymi požiadavkami na brzdnú dráhu alebo MFDD sú požiadavky uvedené v stĺpci 2 alebo 3 pod hlavičkou „Jeden brzdový systém, len brzdenie zadného kolesa, resp. kolies“ v tabuľke k bodu 3.3 tejto prílohy.

10. SKÚŠKA S ČIASTKOVOU PORUCHOU – PRE DELENÉ SYSTÉMY PREVÁDZKOVEJ BRZDY

10.1. Všeobecné informácie:

a) skúška sa vzťahuje len na vozidlá, ktoré sú vybavené delenými systémami prevádzkovej brzdy;

b) skúška má potvrdiť účinok zostávajúcich subsystémov v prípade poruchy netesnosti hydraulického systému.

10.2. Stav vozidla:

a) skúška sa uplatní na vozidlá kategórie L3, L5 a L4;

b) ľahko zaťažené;

c) motor odpojený;

10.3. Skúšobné podmienky a postup:

a) počiatočná teplota brzdy: ≥ 55 °C a ≤ 100 °C;

b) skúšobná rýchlosť: 50 km/h a 100 km/h alebo 0,8 Vmax podľa toho, ktorá je nižšia;

c) ovládacia sila brzdy: ručný ovládač : ≤ 250 N; nožný ovládač : ≤ 400 N;

d) počet zabrzdení: až kým vozidlo nesplní požiadavky na brzdný účinok, ale maximálne 6 zabrzdení na každú skúšobnú rýchlosť;

e) zmení sa systém prevádzkovej brzdy tak, aby ktorýkoľvek subsystém úplne prestal brzdiť. Potom pri každom zabrzdení vozidlo zrýchli na skúšobnú rýchlosť a potom sa uvedie do činnosti ovládač brzdy za podmienok stanovených v tomto bode;

f) skúška sa opakuje pre každý subsystém.

10.4. Požiadavky na brzdný účinok:

Keď sa brzdy skúšajú v súlade so skúšobným postupom stanoveným v bode 10.3:

a) systém musí spĺňať požiadavky na oznámenie poruchy uvedené v bode 5.1.11 tohto predpisu a

b) brzdná dráha (S) je ≤ 0,1 V + 0,0117 V2 (kde V je požadovaná skúšobná rýchlosť v km/h a S je brzdná dráha v metroch) alebo MFDD je ≥ 3,3 m/s2.

11. SKÚŠKA S PORUCHOU BRZDOVÉHO SYSTÉMU S POSILŇOVAČOM

11.1. Všeobecné informácie:

a) skúška sa nevykonáva vtedy, keď je vozidlo vybavené ďalším samostatným systémom prevádzkovej brzdy;

b) skúška má potvrdiť účinok systému prevádzkovej brzdy v prípade poruchy posilňovača.

11.2. Skúšobné podmienky a postup:

vykoná sa skúška uvedená v bode 3. tejto prílohy, (brzdenie za sucha – aktivovaný jeden ovládač brzdy) pre každý systém prevádzkovej brzdy so znefunkčneným posilňovačom;

11.3. Požiadavky na brzdný účinok

Keď sa brzdy skúšajú v súlade so skúšobným postupom stanoveným v bode 11.2, brzdná dráha sa musí rovnať hodnote uvedenej v stĺpci 2 alebo MFDD sa musí rovnať hodnote uvedenej v stĺpci 3 nasledujúcej tabuľky:

Stĺpec 1 Stĺpec 2 Stĺpec 3 Kategória vozidla BRZDNÁ DRÁHA (S) (kde V je stanovená skúšobná rýchlosť v km/h a S je požadovaná brzdná dráha v metroch) MFDD Systém jednej brzdy L1 S ≤ 0,1 V + 0,0143 V2 ≥ 2,7 m/s2 L2 S ≤ 0,1 V + 0,0143 V2 ≥ 2,7 m/s2 L3 S ≤ 0,1 V + 0,0133 V2 ≥ 2,9 m/s2 L4 S ≤ 0,1 V + 0,0105 V2 ≥ 3,6 m/s2 Vozidlá so systémom CBS alebo SBSS VŠETKY S ≤ 0,1 V + 0,0154 V2 ≥ 2,5 m/s2

Dbať na to, že keď posilňovač môže byť uvedený do činnosti viac než jedným ovládačom, vyššie uvedený účinok sa dosiahne vtedy, keď je každý ovládač uvedený do činnosti oddelene.

(1) Skúška oslabenia brzdného účinku vplyvom tepla sa vykoná vždy ako posledná.